CELEX: 32007R1413
Language: lv
Date: 2007-11-30 00:00:00
Title: Komisijas Regula (EK) Nr. 1413/2007 ( 2007. gada 30. novembris ), ar ko nosaka samazinājuma koeficientu katrai lauksaimnieka zemes platībai, saistībā ar kuru 2007. gadam tiek pieprasīts atbalsts par kultūraugiem ar augstu enerģētisko vērtību

1.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 314/6
            
         
      KOMISIJAS REGULA (EK) Nr. 1413/2007
   (2007. gada 30. novembris),
   ar ko nosaka samazinājuma koeficientu katrai lauksaimnieka zemes platībai, saistībā ar kuru 2007. gadam tiek pieprasīts atbalsts par kultūraugiem ar augstu enerģētisko vērtību
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (1), un jo īpaši tās 89. panta 2. punktu,
   tā kā:
   
               (1)
            
            
               Regulas (EK) Nr. 1782/2003 89. panta 1. punktā ir noteikta maksimālā garantētā platība 2 000 000 ha, par kuru var pretendēt uz atbalstu par kultūraugiem ar augstu enerģētisko vērtību saskaņā ar minētās regulas 88. pantu. Minētās regulas 89. panta 2. punktā noteikts – ja platība, par ko pieprasa atbalstu, pārsniedz maksimālo garantēto platību, tad katra lauksaimnieka platību, par kuru pieprasīts atbalsts, attiecīgajā gadā proporcionāli samazina.
            
         
               (2)
            
            
               Saskaņā ar 4. pantu Komisijas 2004. gada 29. oktobra Regulā (EK) Nr. 1973/2004, ar kuru nosaka sīki izstrādātus noteikumus Padomes Regulas (EK) Nr. 1782/2003 piemērošanai attiecībā uz šīs Regulas IV un IV a) sadaļā minētajām atbalsta shēmām un atmatā atstātas zemes izmantošanu izejvielu ražošanai (2), samazinājuma koeficients ir jānosaka, pirms maksājumi ir piešķirti lauksaimniekiem, un ne vēlāk kā līdz sekojošā gada 31. janvārim, pamatojoties uz datiem, kas paziņoti atbilstīgi minētās regulas 3. panta 1. punkta b) apakšpunktam.
            
         
               (3)
            
            
               Dalībvalstis atbilstīgi Regulas (EK) Nr. 1973/2004 3. panta 1. punkta b) apakšpunktam ir paziņojušas Komisijai datus par kopējo platību, par kuru 2007. gadam ir noteikts atbalsts par kultūraugiem ar augstu enerģētisko vērtību saskaņā ar Regulas (EK) Nr. 1782/2003 88. pantu. Saskaņā ar šiem paziņojumiem kopējā platība 2007. gadam ir 2 843 450 ha.
            
         
               (4)
            
            
               Tā kā minētie 2 843 450 ha pārsniedz maksimālo garantēto platību, par ko var saņemt atbalstu – 2 000 000 ha –, ir jānosaka samazinājuma koeficients, kas piemērojams katra lauksaimnieka zemes platībai, par kuru pieprasīts atbalsts 2007. gadam.
            
         
               (5)
            
            
               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Samazinājuma koeficients, kas jāpiemēro zemes platībai, par kuru atbilstīgi Regulas (EK) Nr. 1782/2003 88. pantam 2007. gadam tiek pieprasīts atbalsts par kultūraugiem ar augstu enerģētisko vērtību, ir 0,70337.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 30. novembrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 1. lpp. Regulā jaunākie grozījumi izdarīti ar Komisijas Regulu (EK) Nr. 1276/2007 (OV L 284, 30.10.2007., 11. lpp.).
   
      (2)  OV L 345, 20.11.2004., 1. lpp. Regulā jaunākie grozījumi izdarīti ar Regulu (EK) Nr. 993/2007 (OV L 222, 28.8.2007., 10. lpp.).